شەفەق نیوز/ کەشناس عەلی جابر زیادی، ئمروو چوارشەممە، خەوەردا ک وڵات کەفێدە وەر کاریگەری شەپولیگ واران وارین نوو سوو کۆتایی ئی هەفتە دەسکەێدەپی، ولات رۊیوەرۊی "سەخترین" شەپۆل سەردی  لە ئی وەرزە تیەێد.
زیادی ئەرا ئاژانس شەفەق نیوز باسکرد، ک " مەزەنەیل دیاریکەن وڵاتەگە سوو پەنجشەممە کەفێدە وەر کاریگەری وارانوارین تۊنەیگ، ناوچەیل باکوور و بەشەیل خوەرئەڵات ولات هانە وەر واران، ناوچەیل باشووریش دەرفەت واران وارین دیرن.
وتیش، " وارانەگە ئیوارەی جومعە رفتەو بوود، وڵاتەگە کەفێدە وەر تونترین شەپۆل سەردی لەی وەرزە لە سەرەتای ئی هەفتە و لە رووژ دوشەممە رەسێدە لوتکە".
دیاریکرد، ئی شەپۆلە جیاوازە وە فروانکردن ئەگەر وەفر وارین لە بەشەیل خوەرئاوا، شار موسڵ وە شیوەی فراوانیگ پلەی گەرمی رەسێدە ژیر پلەی سفر سەدی لە ناوچەیل جیاواز وڵاتەگە.
